Glisin

Glisin (Gly, G) mangrupa asam amino nonpolar pangbasajanna ti nu 20, nu 'ranté gigir'na ukur mangrupa atom hidrogén. ku sabab aya hidrogén kadua dina karbon-α, mangka glisin mah teu aktif optik. ku sabab ranté gigirna leutik, molekul glisin bisa ngeusi rohangan nu teu bisa dieusi ku asam amino séjén. Pikeun conto, glisin téh hiji-hijina asam amino internal dina héliks kolagén.

Sacara évolusionér, glisin téh kaasup nu stabil, matuh dina posisina dina sababaraha protéin (misalna dina sitokrom c, myoglobin, jeung hémoglobin), sabab robahna ieu asam amino bisa ngabalukarkeun ruksakna struktur protéin.

Protéin téh lolobana ngandung saeutik glisin, iwal kolagén nu ampir sapertiluna diwangun ku glisin.

 Guna fisiologis 
Glisin téh neurotransmitter inhibitor dina sistim saraf puseur, utamana dina sungsum tulang tonggong. Nalika reséptor glisin diaktipkeun, Cl- asup ka neuron ngaliwatan reséptor ionotropik, ngabalukarkeun Inhibitory postsynaptic potential (IPSP). Antagonis pikeun reséptor ionotropik ieu di antarana strihnin, nu LD50-na 7.930 mg/kg pikeun beurit (oral) sarta ilaharna ngabalukarkeun paéh alatan hiperéksitabilitas. 

 Rujukan 
  Kuan YJ, Charnley SB, Huang HC, et al. (2003) Interstellar glycine. ASTROPHYS J 593 (2): 848-867
  Snyder LE, Lovas FJ, Hollis JM, et al. (2005) A rigorous attempt to verify interstellar glycine. ASTROPHYS J 619 (2): 914-930
 Dawson, R.M.C., Elliott, D.C., Elliott, W.H., and Jones, K.M., Data for Biochemical Research (3rd edition), pp. 1–31 (1986)
  www.newscientist.com

 Tumbu kaluar 
 PDRHealth - Glycine
 Computational Chemistry Wiki 
 Glycine cleavage system

Kategori:Asam amino protéinogénik
Kategori:Neurotransmiter